Beszámoló

Német nyelvi vetélkedő

 Iskola neve: Fejér Megyei Gárdonyi Géza Általános Iskola és Speciális Szakiskola

 Projekttevékenység megnevezése: Nyelvi vetélkedő

Projekttevékenység időpontja: 2013.10.

Projekttevékenység helyszíne: Mór városa: Nevezetességek, Márton-ház, Zöldséges

Projekttevékenység felelőse: Kátai Éva, Kovácsné Babos Klára

**Projekttevékenység bemutatása**

Résztvevők száma: 6 fő

Projekt célcsoportjának létszáma: 6 fő

Szakmai megvalósítók létszáma: 2 fő szakmai közreműködő

Jelenléti ív és fényképek készültek

 **Projekt megvalósulása**

A német nyelvet tanuló diákjaink lehetőséget kaptak, hogy a tanórákon elsajátított tudásismeret anyagát egy nyelvi vetélkedő keretén belül még jobban elmélyítsék.

Örömmel töltött el, hogy a Támop – pályázat lehetőséget nyújtott arra, hogy a gyermekeink egy kicsit kiszakadjanak az iskolapadból, s ezáltal a vetélkedő által a gyakorlatban is hasznosíthassák a megszerzett tudásukat!

Fontosnak tartom a nyelvtanításban, hogy a gyerekek megszeressék a nyelvet és felismerjék a jelentőségét és hasznosságát a mai világban.

A mottóm: a játszva tanulás! Úgy gondolom, sokkal jobban bevésődnek az idegen szavak, ha játékosan és örömmel tanulunk. Ha fűződik egy-egy német szóhoz élményanyag, akkor sokkal hosszabb távon fogunk rá emlékezni, ezért is fontos a tapasztalás útján tanulás!

A vetélkedő során a diákok a való életben próbálhatták ki magukat és találkozhattak azokkal a szituációkkal, tárgyakkal, helyekkel, amelyekről már az órán tanultunk.

Úgy gondolom az ilyen alkalmak sokkal hatékonyabbak, mint a csupán a könyvekből, iskolapadban megszerzett tudás!

A tanulók lelkesen készültek a vetélkedőre és bátran indultak neki az új kihívásoknak.

Úgy gondolom egy nagyon színes programot tudhatunk magunk mögött, ahol megismerkedtünk a város főbb nevezetességeivel, tanultunk a svábok életéről, szokásairól, ételeiről és eljártuk a Schmied táncot is!

Köszönjük, hogy lehetőséget kaptunk!

2015. március 27.

 Kátai Éva